b'\n_START_ARTICLE_\nBah\xc3\xa1\'\xc3\xad\n_START_PARAGRAPH_\nBah\xc3\xa1\'\xc3\xad (bahaizam) je monoteisti\xc4\x8dka religija \xc4\x8diji pripadnici slijede u\xc4\x8denja Bah\xc3\xa1\'u\'ll\xc3\xa1ha. Vjeruju da je Bog jedan, da sve religije potje\xc4\x8du od istog Boga i da je \xc4\x8dovje\xc4\x8dansvo jedno. Temeljna ideja je da je \xc4\x8dovje\xc4\x8danstvo poput jedne obitelji i da je do\xc5\xa1ao dan ujedinjenja u jednu jedinstvenu zajednicu uz o\xc4\x8duvanje kulturnih raznolikosti. Bah\xc3\xa1\'u\'ll\xc3\xa1h (Iranac, \xc4\x8dije ime na arapskom zna\xc4\x8di "Slava Bo\xc5\xbeja") u\xc4\x8dio je da postoji samo jedan Bog koji \xc4\x8dovje\xc4\x8danstvu u svakom dobu pokazuje put, donosi svjetlo. Po Baha\'i vjerovanju svaka od velikih svjetskih religija koja je \xc4\x8dovje\xc4\x8danstvu do\xc5\xa1la od Boga preko Njegovih odabranih Glasnika (... Mojsije, Kri\xc5\xa1na, Buda, Zaratustra, Isus, Muhamed...) predstavlja jednu etapu u nizu Bo\xc5\xbejih objava \xc4\x8dovje\xc4\x8danstvu. Bahaisti vjeruju da je Bah\xc3\xa1\'u\'ll\xc3\xa1h Glasnik na\xc5\xa1eg doba, \xc5\xa1to ne zna\xc4\x8di da nove Objave ne\xc4\x87e dolaziti u budu\xc4\x87nosti. _NEWLINE_Prema "The Britannica Book of the Year (1992)"  Baha\'i vjernici \xc5\xbeive i djeluju u 247 zemalja svijeta, u vi\xc5\xa1e od 2100 etni\xc4\x8dkih, plemenskih i rasnih skupina, a procjena je da ima oko \xc5\xa1est milijuna vjernika._NEWLINE_Sjedi\xc5\xa1te uprave Baha\'ija nalazi se u Izraelu, u gradu Haifi.'